Jack Kerouac

Jack Kerouac ( ika ageltaf yolt vas Jean-Louis Kerouac ) va kolamanafa francavakanadafa yasa pasuyur. Radimi jonvielemera koe Columbia kotla lize va nugaviputi ektudar, va konaka exava funter : birelik az divmonasik az nubakobasik akz-. Mali yuca div kota gimbafa anameda va int rundar ise dakter da tir mivraves.

Zobenon gan Allen Ginsberg nik isu William Burrough, bak 1950 va The Town & The City taneaf berpot sanegar. Konaka tanda di dilized abdida gire zo sanegar. Va patecta kotnion koolapir ise va yona lonuyafa suterinda labagalar. Va mivokafa veda ke yona twa ke Neal Cassady nik batinde malgruper.

Turkon tir koe San Francisco da aname Beat Generation batinde yoltayan gan Jack mafelasacama toz reduwer. On the Road berpot ( Moe vawa ) bak 1957 tere zo sanegar numen Jack vanpir "beat" brija ke saneg. Voxe lente mana saneaca kategijir. Ostik, Kerouac turestan gan gadikya va viderevanyafa gaderopafa trakula dir. Va "hippie" vodeem ke 1960 sanda divtirkar.

Rilizan gan ruyat is benzedrina awalker 47-daf me rotukramayason va klokera : va kagluyara va intaf grabomeem, dum Balzac ok Proust, kan Vunda ke Duluoz oxif vergumvelt.

|style="vertical-align: top;"|

|}

Kerouac (Jack)
Kerouac (Jack)
Kerouac (Jack)
Kerouac (Jack)